BBC Hausa - Wasanni - Najeriya za ta yi wasan zumunta da Angola a Disamba
Najeriya za ta yi wasan zumunta da Angola a Disamba
An sabunta: 14 ga Nuwamba, 2012 - An wallafa a 14:28 GMT
Shugaban NFF, Aminu Maigari
Hukumar kwallon kafar Najeriya, NFF ta ce 'yan wasan kasar za su buga wasan sada zumunta da takwarorinsu na kasar Angola a Portugal a watan Disamba.
NFF ta kara da cewa tana tattaunawa da kasashen Morocco da Cape Verde wadanda su ma za ta buga wasan share fagen shiga gasar cin kofin kasashen Afirka da su a kasar ta Portugal.
Jami'in NFF, Ademola Olajire, ya shaidawa BBC cewa, "Najeriya za ta buga wasa da Angola a Faro lokacin da za mu je sansanin wasa na kasashen Turai. Za mu sanar da ranar da za a yi wasan.Dukkanin bangarorin sun dauki wannan wasa da muhimmanci, don haka ana tattaunawa dangane da ranar da ta fi dacewa a tsayar don buga wasan".
Olajire ya kara da cewa 'yan wasan kasar na shiryawa sosai don ganin ba su bai wa magoya bayansu kunya lokacin buga wasannin ba.
Najeriya ba ta cikin kasashe goma na farko —FIFA3 Oktoba, 2012, Wasanni
Nigeria ta wuce matakin gab dana karshe 30 Agusta, 2012, Najeriya
Karin bayani daga Wasanni Nigeria: Fifa ta yi watsi da zaben NFF
30 Agusta, 2014
Ana iya dakatar da ivory coast a kan Ebola
An dakatar da gasar Firimiyar Nijeriya
Ukraine: Wajibi EU ta takawa Rasha Birki